Pedro Duque

Elulugu

1986. aastal lõpetas ta Madridi Polütehnikaülikooli (Universidad Politécnica de Madrid) lennundusinseneri eriala. Tal on esimesest abielust Lourdes Garcíaga ühine poeg Andrés. Duque on abielus diplomaat Consuelo Femenía Guardiolaga, neil on tütar Irene ja poeg Marc. Nad tutvusid Venemaal.

Karjäär kosmonaudina

Pärast ülikooli lõpetamist alustas Duque praktikandina tööd GMV-s (lennumehaanikagrupis). Ta määrati tööle Darmstadti ESA missioonijuhtimise keskus ESOC-isse. 1992. aasta mais valiti ta ESA astronautide korpusse, misjärel läbis baaskoolituse Euroopa Astronautide Keskuses (EAC) Kölnis ning seejärel läbis koolituse Vene astronautide treeningkeskuses. 1993. aastal Venemaalt naastes asus Duque valmistuma ESA-Vene ühismissiooniks Euromir 94 ning ta lisati reservi teadlase-astronaudina missiooni Life and Microgravity Spacelab jaoks. Ta valiti Euromir 94 missiooni varumeeskonda ja maapealse side koordinaatoriks 1994. aasta mais. 1995. aastal treenis ta Tähelinnas Euromir 95 missiooniks. 1996. aastal õppis Duque NASA lennuinsenerks ja asus tööle Johnsoni Kosmosekeskuses. 
Duque esimene missioon oli STS-95, mis startis 29. oktoobril 1998 ja ta sai sellega esimeseks hispaanlaseks kosmoses. Missiooni eesmärk oli uurida kaaluta olekut ning Päikest ja Duque vastutas missiooni vältel kosmosesüstiku arvutisüsteemide eest. 
Aastatel 2002–2003 õppis Duque Sojuz-TMA piloodiks ja ta teine kosmosemissioon Cervantes toimus 18. oktoobrist 8. novembrini 2003. Duque kasutas Rahvusvahelises kosmosejaamas (ISS) missioonist umbes 40 tundi eksperimentaalseks tegevuseks.  Duque sõnul läks missioon väga hästi. Missiooni ajal oli võimalik Duquel kosmosest Maaga raadiosidet pidada ja vastata "Habla ISS" konkursi võitnud noorte küsimustele. “Habla ISS” oli Hispaanias üleriigiline konkurss, mille eesmärgiks oli innustada lapsi saama teadlasteks ja insenerideks.  
Aastatel 1999–2003 töötas Duque ESA kosmoseuuringute- ja tehnoloogiakeskuses (ESTEC) Hollandis. 2001. aastal läbis ta edasijõudnute treeningu. Ta oli esimeste Euroopa astronautide seas, kes kvalifitseerusid pikaajalisteks kosmosemissioonideks. Duque lahkus ESA-st 2006. aastal.  
Pedro Duque töötas aastast 2006 ettevõtte Deimos Imaging tegevdirektorina, kus ta asus juhtima satelliidi andmetel pärinevat Maa vaatlusprojekti aastani 2011. Deimos Imaging saatis 29. juulil 2009. aastal Hispaaniast esimese satelliidi kosmosesse, mille nimi oli Deimos-1. 
2011. aastal naasis Duque ESA-sse juhtima lennuoperatsioonide bürood. 2015. aastal naasis Duque astronaudiks. Ta oli koos teiste astronautidega vastutav ESA tulevaste projektide eest. 
Duque mainis 2015. aastal antud intervjuus, et tõenäosus, et peale meie universumis teisi ei ole, on minimaalne.

Karjäär ministrina

2018. aasta juunis teatati, et Hispaania peaminister Pedro Sánchez on ta valinud Hispaania teaduse, innovatsiooni ja ülikoolide ministriks ning ta astus ametisse 7. juunil 2018. 
2018. aasta septembris sattus Pedro Duque meedia tähelepanu alla, kuna teda süüdistati firma omamises, et kinnisvara ostmisel makse vältida. Duque väitis pressikonverentsil, et ta ei üritanud makse vältida. Duque sõnas: “Oleme esitanud oma tagasimakse ja oleme maksnud kõik” enda ja abikaasa nimel. Duque sõnul on firma eesmärk "kinnisvara müügi edendamine, ehitamine ja müük" ning “kinnisvaratehingute juhtimine ja nõustamine”. 
Duque valitud kultuuriminister Màxim Huerta oli sunnitud ametist tagasi astuma paar nädalat pärast ametisse nimetamist, kuna tal oli 256 778 euro väärtuses makse maksmata vahemikus aastatel 2006–2008.

Tunnustused

1995. aasta märtsis sai Duque sõpruse teenetemärgi tolleaegselt Vene presidendilt Boriss Jeltsinilt.  
1999. aasta veebruaris pälvis Pedro Duque teenetemärgi Hispaania kuningalt.  
Duque jagab veel kolme astronaudiga auhinda “Príncipe de Asturias”.

Hobid

Pedro Duque on hobidena maininud malet, sukeldumist ja ujumist . Twitteris räägib Duque pigem poliitilistel teemadel. Ta on öelnud, et soovib veel kosmosesse minna, kuid see on NASA otsustada. Duque on kosmoses kokku veetnud üle 18 päeva. 
Duque unistuseks on sõita Marsile. Ta on rääkinud intervjuus, et Marsile reisimiseks on vaja suure jõuga elektrimootorit. Selle jaoks omakorda on tarvis kasutada tuumaenergia salvestamist. Kuna see kõik on kallis, siis Duque arvates on avalikud investeeringud väga tähtsad, kuna riigil on kindel eelarve, millest teatud osa kulutatakse teaduslike probleemide jaoks, ning seetõttu jäävad tihti asjad raha puudumise tõttu pidama.